fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi nb fi fi fi en fi fi fi fi fi fi fi fi fi fi fi fi fi fi fi fi en fi en fi fi fi fi fi
Älykäs valaistus tuo | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Älykäs valaistus tuo huvia ja hyötyä kaupunkilaisille - energiansäästö tutkitusti jopa yli 50 %
Älykäs valaistus tuo huvia ja hyötyä kaupunkilaisille - energiansäästö tutkitusti jopa yli 50 %
VTT:n koordinoiman kotimaisen SenCity-hankkeen tulokset osoittivat, että älyvalaistuksella voidaan saavuttaa jopa yli 50 %:n energiansäästö. Kaupunkilaisten näkökulmasta dynaaminen valaistus osoittautui normaalin veroiseksi.
Juuri päättynyt, suomalaisista toimijoista koostuva SenCity tarkasteli älykästä valaistusta tavoitteenaan mukautuva, turvallinen ja entistä viihtyisämpi älykaupunki. Hankkeessa rakennettiin kuuteen kaupunkiin - Helsinkiin, Lahteen, Ouluun, Raaheen, Saloon ja Tampereelle - erilaisia pilotteja ja tutkittiin käyttäjälähtöisten palvelujen toteuttamista erityisesti älykkään katuvalaistuksen näkökulmasta.
"Tulokset olivat kannustavia. Erilaisissa käyttöolosuhteissa osoitettiin yli 50 %:n energiansäästö ohjaamalla valaistus dynaamisesti matalammalle tasolle sinä aikana, kun tietä ei käytetty", toteaa hankkeen koordinoinnista vastannut Eveliina Juntunen VTT:ltä.
"Käyttäjätutkimus puolestaan paljasti, että dynaaminen valaistus koettiin normaalivalaistuksen veroiseksi. Kun käyttäjille myöhemmin kerrottiin saavutetusta energiansäästöstä, heidän positiivinen asenteensa sitä kohtaan voimistui entisestään", sanoo käyttäjätutkimuksesta vastannut Henrika Pihlajaniemi Oulun yliopistosta.
"Läsnäoloa ilmaisevien sensorien käytössä erityisesti ajoteillä on Suomessa oltu hyvin varovaisia. Tutkimustuloksen valossa varovaisuus vaikuttaa turhalta", hän jatkaa.
Energiansäästön lisäksi älyvalaistus voi toimia myös muun teknologian asennuspaikkana tai tiedon tuottajana.
"Pilotointien yhteydessä tarkastelimme mm. oppivan kuvantunnistuksen ja lisätyn todellisuuden hyödyntämistä kaupunkiympäristössä. Uudet teknologiat vastasivat toiminnoiltaan odotuksia, mutta toisaalta ulko-olosuhteiden aiheuttamiin haasteisiinkin törmättiin. Hankkeessa otettiin myös ensimmäiset askeleet tukiasemien integroimiseksi katuvalaisinpylväiden yhteyteen", Juntunen kertoo.
SenCity-hanke toimi hyvänä kannustimena kaupungeille, yrityksille ja tutkimukselle konkreettiseen yhteistoimintaan, ja siinä saavutetut tulokset kiinnostavat laajalti.
"Jatkossa tähtäämme älyvalaistukseen liittyvän tutkimus- ja kehitystoiminnan kansainvälistämiseen. Katseet on käännetty ensisijaisesti Eurooppaan", Juntunen lisää.
SenCity-ryhmähanke sai rahoitusta Innovatiiviset kaupungit INKA-ohjelmasta osana Älykäs kaupunki ja uudistuva teollisuus -teemaa. Kaupunkien rinnalla omia ratkaisujaan älykaupunkiteemaan kehittivät C2 SmartLight, Elisa, Greenled, Misal, Nokia, Tehomet ja Valopaa. Tutkimuksesta vastasivat Teknologian tutkimuskeskus VTT ja Oulun yliopiston arkkitehtuurin yksikkö.
Perinteiset rakentamisen ja rakennetun ympäristön ratkaisut eivät enää riitä, kun tavoittelemme hiilineutraaliutta ja resurssitehokkuutta. Olemme siirtymässä kohti kestävää, joustavaa, energiatehokasta ja älykästä rakennettua ympäristöä. Sen avulla tulevaisuuden asumisesta tulee hiiletöntä – ja ihmiset voivat elää parempaa elämää.
Kestävä ja älykäs rakennettu ympäristö
Aiheeseen liittyvät uutiset ja tarinat
Uusi ympäristöystävällinen teknologia hiilidioksidin talteenottoon
VTT:n uusi tutkimusprofessori: Vihreä siirtymä ei ole mahdollista ilman kaivosjätteiden ja metallien parempaa hyödyntämistä
Keikahduspiste-podcast: Onko jätteetön ja päästötön maailma totta vai tarua 80 vuoden päästä?
Lue lisää uutisia ja tarinoita
Smart City -suunnittelu ja päätöksenteko
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022